"फांसी" इनका पहला कहानी संग्रह था,जिसने इनको प्रसिद्ध कहानीकार बना दिया. सन १९२९ में इनका पहला उपन्यास "परख" प्रकाशित हुआ,जिस पर इन्हे बाद में साहित्य अकादमी का पुरस्कार भी मिला। प्रेमचंद के बाद हिन्दी -कहानी को नवीन आयाम देनेवालों में जैनेन्द्र का नाम प्रमुख है। उन्होंने प्रेमचंद के निकट संपर्क में रहने पर भी उनका अनुशरण नही किया,वरन अपने लिए नई दिशा की खोज की । जैनेन्द्र प्रेमचंद से इस अर्थ में विशिष्ट है कि वे अपनी कहानी कहने से भागते है। घटनाओ को प्रायः छोड़ते जाते है या उनकी जगह संकेत से काम लेना पसंद करते है। जैनेन्द्र जी ने व्यक्ति -मन की शंकाओं ,प्रश्नों तथा गुत्थियो का अंकन किया है। वे मात्र पश्चिम की नक़ल पर मनो-वैज्ञानिक साहित्य लेखन नही किया बल्कि अपनी प्रतिभा के द्वारा नई खोज की,जिससे हिन्दी साहित्य को नई दिशा मिली। इस अनूठे साहित्यकार का निधन सन १९८८ में हुआ।